19 от общо 27 международни летища. Прилагането на НОЛХ на вътрешните и отдалечените летища напредва, макар и по-бавно.
 (49)
 ГДГВИ осведоми службите на Комисията също така за състоянието на коригиращите действия вследствие на проведената през 2017 г. координирана мисия на ИКАО за проверка на напредъка. На 25 юли 2018 г. ИКАО преразгледа ПКД в областта на летателната годност. Всички коригиращи действия са изцяло или частично приети от ИКАО.
 (50)
 Комисията се запозна с информацията и с писмо от 6 март 2019 г. поиска допълнителна информация, а именно относно броя на вътрешните процедури на ГДГВИ, които предстои да бъдат приключени, относно сроковете, които не са били спазени от един от въздушните превозвачи, и относно неотдавнашното сливане на Garuda Indonesia и Sriwijaya. На 20 март 2019 г. ГДГВИ изпрати поисканата информация. След допълнително разглеждане Комисията счита, че повечето от предоставените обяснения относно ПКД, сериозните инциденти и мерките за принудително изпълнение са адекватни. В резултат на това повечето от констатациите на ПКД бяха приключени и предложените нови дати за приключване бяха приети.
 (51)
 След произшествието с фатален край на полет JT610 на Lion Air на 29 октомври 2018 г. ГДГВИ продължава да предоставя информация относно предприетите мерки. След произшествието с полет ET302 на Ethiopian Airlines на 10 март 2019 г. ГДГВИ уведоми Комисията за решението си като предпазна мярка да спре от експлоатация самолетния парк Boeing 737 MAX, експлоатиран от Lion Air и Garuda Indonesia.
 (52)
 Поради това и в съответствие с общите критерии, определени в приложението към Регламент (ЕО) No 2111/2005, Комисията смята, че на този етап по отношение на въздушните превозвачи от Индонезия няма основания за изменение на списъка на въздушните превозвачи, на които е наложена оперативна забрана в границите на Съюза.
 (53)
 В съответствие с Регламент (ЕС) No 965/2012 държавите членки следва да продължат да следят дали Индонезия действително спазва съответните международни стандарти за безопасност, като извършват приоритетни наземни инспекции на въздушните превозвачи с издадено в Индонезия свидетелство.
 (54)
 В случай че постъпи значима информация за безопасността, указваща наличие на непосредствени рискове за безопасността вследствие на неспазване на международните стандарти за безопасност, Комисията може да бъде принудена да предприеме допълнителни действия в съответствие с Регламент (ЕО) No 2111/2005.
 Въздушни превозвачи от Молдова
 (55)
 През септември 2018 г. Комисията осведоми Органа за гражданско въздухоплаване на Молдова (Civil Aviation Authority of Moldova (CAAM) за известни опасения във връзка с безопасността по отношение на въздушните превозвачи с издадено от CAAM свидетелство. Същевременно Комисията уведоми CAAM за започването на консултации съгласно член 3, параграф 2 от Регламент (ЕО) No 473/2006.
 (56)
 От 11 до 15 февруари 2019 г. експерти от Комисията, EASA и държавите членки проведоха посещение за оценка на място от страна на Съюза в Молдова в офисите на CAAM и в офисите на някои въздушни превозвачи със свидетелства, издадени в Молдова, а именно Air Moldova, Fly Pro и Terra Avia.
 (57)
 Според доклада на експертите CAAM следва подход към авиационната безопасност, в който липсват съвременни техники за управление на авиационната безопасност. Законодателната рамка следва да бъде актуализирана, тъй като не всички изменения